ΚΑΝΟΝΙΣΜΟΣ ( ΕΟΚ ) αριθ . 1121/89 ΤΟΥ ΣΥΜΒΟΥΛΙΟΥ της 27ης Απριλίου 1989 για την καθιέρωση κατωφλίου παρέμβασης για τα μήλα και για τα κουνουπίδια

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,

ιΕχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών^(1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1119/89^(2 ), και ιδίως το άρθρο 16β παράγραφος 3,

την πρόταση της Επιτροπής^(3 ),

Εκτιμώντας:

ότι το άρθρο 16β του κανονισμού ( ΕΟΚ ) αριθ . 1035/72, προκειμένου να ευαισθητοποιηθούν οι ενδιαφερόμενοι παραγωγοί στις πραγματικές ανάγκες της αγοράς, προβλέπει για τα προϊόντα που υπάγονται στο καθεστώς των τιμών και των παρεμβάσεων, να καθοριστούν κατώφλια παρεμβάσεως, πέρα των οποίων η χρηματική ευθύνη αναλαμβάνεται από τους παραγωγούς

ότι, λαμβάνοντας υπόψη την κατάσταση της αγοράς των μήλων και των κουνουπιδιών και ιδίως το σημαντικό όγκο των αποσύρσεων, θα πρέπει να καθοριστεί ένα κατώφλιο παρεμβάσεως για τα προϊόντα αυτά ότι το κατώφλιο αυτό μπορεί να εκφραστεί σε ποσοστό των μέσων ποσοτήτων που παρήχθησαν και προορίστηκαν για την κατανάλωση ως έχουν κατά τη διάρκεια των πέντε τελευταίων περιόδων εμπορίας για τις οποίες υπάρχουν διαθέσιμα στοιχεία

ότι είναι δυνατόν να παρουσιαστούν περαιτέρω αλλαγές της κατάστασης της αγοράς των μήλων ότι, κατά συνέπεια, θα πρέπει να προβλεφθεί επανεξέταση της κατάστασης αυτής πριν από το τέλος της περιόδου εμπορίας 1990/91 προκειμένου να προσαρμοσθεί, ενδεχομένως, το κατώφλιο για το προϊόν αυτό

ότι για να ληφθεί υπόψη ο κυκλικός χαρακτήρας της παραγωγής των μήλων, ενδείκνυται να προβλεφθεί ότι για το προϊόν αυτό η εκτίμηση της υπέρβασης του κατωφλίου θα γίνει βάσει του μέσου όρου των αποσύρσεων που πραγματοποιήθηκαν κατά τη διάρκεια των τριών τελευταίων περιόδων εμπορίας

ότι, για τα κουνουπίδια, θα πρέπει να πραγματοποιηθεί η διαπίστωση του όγκου των παρεμβάσεων σε μια περίοδο δώδεκα συνεχών μηνών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1 1 . Καθορίζεται κατώφλιο παρεμβάσεως για τα μήλα, στα ακόλουθα ποσοστά του μέσου όρου της παραγωγής, που

προορίζεται για την κατανάλωση ως έχει, των πέντε τελευταίων περίοδων εμπορίας για τις οποίες υπάρχουν διαθέσιμα στοιχεία :

- για την περίοδο εμπορίας 1989/90 : 6 %,

- για την περίοδο εμπορίας 1990/91 : 4 %,

- για την περίοδο εμπορίας 1991/92 : 3 %.

2. Η υπέρβαση του κατωφλίου παρέμβασης εκτιμάται με βάση το μέσο όρο των παρεμβάσεων που πραγματοποιήθηκαν, βάσει των άρθρων 15, 15α, 15β, 19 και 19α του κανονισμού ( ΕΟΚ ) αριθ . 1035/72, κατά τη διάρκεια των τριών τελευταίων περιόδων .

3 . Η υπέρβαση που αναφέρεται στην παράγραφο 2 συνεπάγεται, για την επόμενη περίοδο εμπορίας, μια μείωση της τιμής βάσεως και της τιμής αγοράς κατά 1 % ανά μερίδα υπερβάσεως 78^800 τόνων .

4 . Πριν από το τέλος της περιόδου εμπορίας 1990/91, η Επιτροπή θα εξετάσει την κατάσταση της αγοράς και θα προτείνει, ενδεχομένως, προσαρμογή του κατωφλίου, που καθορίζεται για την περίοδο εμπορίας 1991 /92 σε συνάρτηση με την εξέλιξη της αγοράς .

Άρθρο 2 1 . Καθορίζεται κατώφλιο παρεμβάσεως για τα κουνουπίδια στο 3 % του μέσου όρου της παραγωγής, που προορίζεται για την κατανάλωση ως έχει, των πέντε τελευταίων περιόδων εμπορίας για τις οποίες υπάρχουν διαθέσιμα στοιχεία .

2 . Η υπέρβαση του κατωφλίου παρεμβάσεως εκτιμάται με βάση τις παρεμβάσεις που πραγματοποιήθηκαν, βάσει των άρθρων 15, 15β, 19 και 19α του κανονισμού ( ΕΟΚ ) αριθ . 1035/72, κατά τη διάρκεια δώδεκα συνεχών μηνών .

3 . Η υπέρβαση που αναφέρεται στην παράγραφο 2 συνεπάγεται, για την επόμενη περίοδο εμπορίας, μια μείωση της τιμής βάσεως και της τιμής αγοράς κατά 1 % ανά μερίδα υπερβάσεως 18^500 τόνων .

Άρθρο 3 Οι διατάξεις εφαρμογής του παρόντος κανονισμού, και ιδίως το επίπεδο των κατωφλίων που αναφέρονται στο άρθρα 1 και 2, θεσπίζονται σύμφωνα με τη διαδικασία που προβλέπεται στο άρθρο 33 του κανονισμού ( ΕΟΚ ) αριθ . 1035/72 .

Άρθρο 4 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 27 Απριλίου 1989 .

Για το Συμβούλιο

Ο Πρόεδρος

J . BARRIONUEVO PENA

( 1 ) ΕΕ αριθ . L 118 της 20 . 5 . 1972, σ . 1 .

( 2 ) Βλέπε σελίδα 12 της παρούσας Επίσημης Εφημερίδας .

(3 ) ΕΕ αριθ . C 82 της 3 . 4 . 1989, σ . 58 .